יהרג ואל יעבור (10#)

*שעת השמד*

גמ' עד. ["כי אתא רב דימי"] - עד: [עד "ערקתא דמסאנא"], רש"י עד: (ד"ה ערקתא דמסאנא)

שאילתות (שאילתא מב) ["כי אתא רב דימי... בחדרי חדרים אסור"], העמק שאלה (שם:אות ט')

יד רמ"ה עד. (ד"ה כי אתא רבין), ספר יראים (סי' ת"ג)

ש"ע יו"ד קנז:א ["ואם הוא בפרהסיא... אפילו אערקתא דמסאנא יהרג ואל יעבור"]

ספר מצוות גדול (עשין סי' ה'), (ספר מצוות קטן מצוה ג) ["ומה שאמרו... חיותאי יהרג ואל יעבור"]

מרדכי (תשי"ט) ["ועוד יש דין... האריכו"]

שאילתות דרב אחאי פרשת וארא שאילתא מב

כי אתא רב דימי א"ר יוחנן הא דאמרת כל עבירות שבתורה יעבור ואל יהרג לא שנו אלא שלא בשעת השמד אבל בשעת השמד יהרג ואל יעבור מאי טעמא כיון דגזירה למיעקרא למילתא הווי קידוש השם וקרינן ביה ולא תחללו את שם קדשי כי אתא רבין א"ר יוחנן שלא בשעת השמד נמי בצינעה אבל בפרהסיא אית ביה קידוש השם וקרינן ביה ולא תחללו את שם קדשי ואפי' מצוה קלה יהרג ואל יעבור מאי מצוה קלה אמ' רבה בר יצחק אמר רב אפי' ערקתא דמסנא אפי' הא דאיסור דרבנן היא מאי פרושא כדאמור רבנן נתפזרו לו מעות בפני עבוד' זרה לא ישוח ויטלם מפני שנראה כמשתחוה לע"ז נכנס לו קוץ ברגלו בפני ע"ז לא ישוח ויטלנו מפני שנרא' כמשתחוה לע"ז כגון אילו דומה התרת ערקת מסנא דבשעת השמד אם יאניסו את ישרא' עבוד ע"ז ואינו רוצה ואח"כ יעמידוהו בפני ע"ז ויאמרו לו כפוף עצמך והתר ערקתא דמסנא שלא תשתחוה לע"ז אלא כפיפתך היא להתיר ערקת מסנא ובלבד רואיך יאמרו שהשתחוית אסור הוא וזה הוא איסורא דרבנן שאף על פי שאינו משתחוה לע"ז אלא שוחה להתיר הואיל ונראה שוחה בפני ע"ז אמר שכל מקום שאמרו חכמים מפני מראית העין אפי' בחדרי חדרים אסור.

ספר יראים סימן תג

קידוש השם. ויראת מאלהיך צוה לקדש שמו דכתיב. בפרשת אמור אל הכהנים ולא תחללו את שם קדשי ונקדשתי בתוך בני ישראל ותניא בת"כ ממשמע שנאמר ולא תחללו אמור קדש מה ת"ל ונקדשתי אמרה תורה מסור עצמך על קדושת שמי פי' על קידוש השם [שלא] יפקיר אדם במעשיו ובדבריו [באחת] מכל מצות האמורות בתורה ואפי' דקדוק אחד מדברי סופרים כי אם יחבב תורה ודקדוקיה וישמח לבו לקראת המצוות ואפילו אינה מצוה אלא מנהג יהודית ואם יעבירנו נראה כעובר מצוה ומפקירה צריך שיהרג על הדבר כדאמרינן בסנהדרין בסוף פ' בן סורר ומורה [ע"ד א'] בשעת השמד אפילו על מצוה קלה יהרג ואל יעבור פי' שעת השמד שמכוונים עובדי כוכבים להעביר מצות המקום ולהכעיס לפניו כי אתא רבין אמר ר' יוחנן אפי' שלא בשעת השמד לא אמרינן אלא בצינעה אבל בפרהסיא אפי' ערקתא דמסנא פי' מנהג יהודית שהנוהג לתרבות ולקידוש השם.

ספר מצוות גדול עשין סימן ה

מצות עשה לקדש שמו הגדול שנאמר (ויקרא כב, לב) ונקדשתי בתוך בני ישראל, ותניא בתורת כהנים בפרשת אמור (שם) ממשמע שנאמר לא תחללו שומע אני אבל קדש מה תלמוד לומר ונקדשתי מסור עצמך על קדושת שמי. וגרסינן בפרק בן סורר ומורה במסכת סנהדרין (עד, א) בכל יעבור ואל יהרג חוץ מעבודה זרה וגילוי עריות ושפיכות דמים, ומסקינן שם שבשעת השמד שמתכוונים הגוים להעביר (ע"פ יראים סי' תג ע"ש) ישראל על דת (עי' רמב"ם יסוה"ת פ"ה ה"ג) אפילו מצוה קלה יהרג ואל יעבור, ושלא בשעת השמד נמי לא אמרו אלא בצינעא אבל בפרהסיא שיש שם עשרה ישראל אפילו לשנויי ערקתא דמסאנא יהרג ואל יעבור, פירוש (ע"פ רש"י) ערקתא הם הרצועה מנעלי ישראל אם הנהיגו לשנותה משל גוים לצניעות ומנהג יהדות. וכשמוסר עצמו לא יהא כוונתו לסמוך על הנס שכל המוסר עצמו על מנת לעשות לו נס אין עושים לו נס (תו"כ שם) ואם עושין לו נס מנכין לו מזכיותיו (תענית כ, ב ע"ש) וכן עשו חנניה מישאל ועזריה שמסרו עצמם למות שנאמר (דניאל ג, יח) והן לא ידיע ליהוי לך וגומר כלומר יציל או לא יציל לא - להך לית אנן פלחין (ע"פ פירוש רש"י עה"ת מהת"כ שם).

ספר מצוות קטן מצוה ג

ומה שאמרו (סנהדרין ע"ד) בצנעה יעבור ואל יהרג, ה"מ כשהגוי עושה בשביל הנאת עצמו, אבל במתכוין להעבירו על דת יהרג ואל יעבור. וראיה מיבמות (דף קכ"א) דקאמר ההוא גוי דאמר ליה לישראל שקול אספסתא בשבתא ושדי קדם חיותאי ואי לא קטילנא לך יעבור ואל יהרג. אבל אם אמר לו שקול אספסתא ושדי לנהרא יהרג ואל יעבור, ואם בפרהסיא דהיינו בפני עשרה ישראל אפילו אמר שדי קדם חיותאי יהרג ואל יעבור.